Republica Socialistă Cehoslovacă ("Československá socialistická republika" în limbile cehă și slovacă, abreviat ČSSR) a fost numele oficial al Cehoslovaciei din 1960 până la sfârșitul anului 1989, un stat satelit sovietic din Blocul Estic. În urma loviturii de stat din februarie 1948, comuniștii cehoslovaci au preluat puterea cu sprijinul Uniunii Sovietice. Cehoslovacia a fost declarată republică populară. Numele tradițional "Československá republika" (Republica Cehoslovacă) a fost schimbat la 11 iulie 1960 în urma punerii în aplicare a Constituției în 1960. Denumirea „Republica Socialistă Cehoslovacă”, un simbol al „victoriei finale a socialismului”, a rămas așa până la Revoluția de catifea. Mai multe alte simboluri de stat s-au schimbat în 1960.